คือตอนที่มีอะไรกับแฟนเสร็จก็ป้องกันปกติ พอทำรอบ2ก็เปลี่ยนถุงยางแต่ว่าตอนทำเสร็จก็เอาถุงยางออกมาเช็คดูสรุปว่าถุงยางรั่วข้างๆเป็นรูไม่ใหญ่แต่ตรงกระเป๊าะไม่รั่วปกติดี ที่นี้หลังจากรู้อีกประมาณ30นาทีก็ได้ไปซือยาคุมฉุกเฉินให้แฟนกินแบบนี้จะท้องมั้ยครับ
สวัสดีค่ะ การที่ถุงยางขาดหรือรั่วขณะมีเพศสัมพันธ์ดังกล่าวมานั้น มีโอกาสที่น้ำอสุจิจะเล็ดลอดออกมาและไปทำให้เกิดการตั้งครรภ์ได้ จึงเป็นข้อบ่งชี้การใช้ยาคุมฉุกเฉินยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้ถ้าได้กินยาภายใน 72 ชั่วโมงหลังมีเพศสัมพันธ์ โอกาสตั้งครรภ์มีได้น้อยดังกล่าวไป แต่ควรสังเกตรอบเดือนหลังจากนี้ด้วย และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.ต่อไป